Katharine Hepburn

Katharine Houghton Hepburn, nada en Hartford, Connecticut o 12 de maio de 1907 e finada en Fenwick, Connecticut o 29 de xuño de 2003, foi unha actriz estadounidense. É a única actriz que gañou catro Óscars e unha das máis nomeadas, con doce candidaturas, tan só superada por Meryl Streep con vinte e unha candidaturas.

 Traxectoria 
 Primeiros anos 
Nada en Hartford, Connecticut en 1907, pertencía a unha familia descendente de colonos de Mayflower e ata tiña sangue real nas súas veas. O seu pai era xinecólogo e foi quen a educou. A súa nai, Katharine Houghton, era unha decidida sufraxista moi activa na súa comunidade e que loitou polo recoñecemento das prostitutas e a planificación familiar.

Hepburn criouse nun ambiente libre e tolerante, algo que marcaría o seu carácter. Practicou desde moi pequena moitos deportes e segundo conta na súa autobiografía, un verán cortou o pelo, fíxose chamar "Jimmy" e, segundo ela mesma, foi un marimacho. Sendo moi nova, Hepburn recibiu un duro golpe: o seu irmán Tom de 14 anos, a quen ela estaba moi unida, suicidouse aforcándose en Nova York durante unha visita a un familiar: isto converteuna nunha moza retraída e pouco comunicativa. Deixou os estudos na escola e deu clases coa súa nai na súa casa.

Iniciou os seus estudos de física no Bryn Mawr College, lugar onde comezou as súas actuacións teatrais. Cando os terminou en 1928 decidiu dedicarse totalmente á interpretación. Tivo pequenos papeis en obras como The Czarina onde fixo unha substitución e viaxou a Nova York, onde tomou clases de dicción coa antiga cantante Frances Robinson Duff.

En 1932 tivo un enorme éxito coa obra teatral The Warrior's Husband, unha fábula grega. Ese mesmo ano foi requirida polo cine e protagonizou para a RKO A Bill of Divorcement, xunto a John Barrymore e dirixida por quen sería un dos seus máis íntimos amigos, George Cukor. O ano seguinte protagonizou Christopher Strong na que interpretaba unha piloto, moi inspirada na figura de Amelia Earhart.

En 1933 gañou o seu primeiro Oscar por interpretar unha actriz provinciana que vai buscar gloria na gran cidade en Morning Glory e o ano seguinte, en 1934, fíxose co premio á mellor actriz no Festival de Venecia pola súa interpretación en Little Women, onde interpretou a Jo March, na versión de George Cukor do clásico "Little Women".

 Veleno para o negocio e recuperación 
miniatura|Katahrine Hepburn (1943).

As súas seguintes películas, The Little Minister, na que interpretou unha xitana irlandesa, e o gran clásico da screwball comedy Domando a fera, foron un rotundo fracaso e as produtoras bautizárona como "veleno para o negocio" xunto a Fred Astaire, Joan Crawford e Marlene Dietrich.

Protagonizou xunto ás "Mozas da RKO", Damas do teatro (1937), que foi candidata a varios Óscar, pero non asentou totalmente a Hepburn. En 1933 e tralo éxito de Morning Glory, interveu na obra teatral The Lake, pola que recibiu malas críticas. Volveu a Connecticut coa súa familia e regresou triunfante a Broadway coa comedia The Philadelphia Story, que en 1940 foi adaptada para o cine e protagonizada por ela, James Stewart e Cary Grant, e que a devolveu á gloria cinematográfica. O guión desa cinta foi un agasallo do magnate Howard Hughes, a súa parella.

En 1942, protagonizou xunto a quen sería o amor da súa vida, Spencer Tracy, con quen mantivo unha relación sentimental ata a morte do actor, a comedia Woman of the Year na que amosou o seu plurilingüismo falando francés, ruso e español. Hepburn e Tracy fixeron nove películas xuntos. Xa nos anos corenta protagonizou xunto a el, Without Love dirixida por George Stevens ou The Sea of Grass de Frank Capra e con Angela Lansbury. En 1949, compartiron pantalla en Adam's Rib que narra as situacións nas que un matrimonio de avogados se atopa cando se enfrontan nun tribunal.

En 1951 rodou con Humphrey Bogart dirixida por John Huston The African Queen. O ano seguinte realizou en Venecia, dirixida por David Lean, Summertime, na que interpreta unha solteirona secretaria de vacacións que descobre o amor. Durante todos os anos cincuenta, Hepburn realizou numerosas obras de teatro, entre elas Como goste e O mercador de Venecia de William Shakespeare e The Millionairess de George Bernard Shaw.

 A tranquilidade dunha estrela 
En 1959, Hepburn realizou o papel máis iconoclasta da súa carreira, o de Violet Venable en Suddenly, Last Summer de Tennessee Williams, xunto a Elizabeth Taylor e Montgomery Clift, e polo cal foi aclamada pola critíca. Logo fixo algunhas adaptacións cinematográficas de obras teatrais, como Long Day's Journey Into Night de Eugene Ou'Neill, na que interpreta unha morfinómana metida nunha familia rota e pola que gañou o premio á mellor actriz no Festival de Cannes.

Logo de cinco anos de parón, nos que coidou un cada vez máis enfermo Tracy, reapareceu xunto a el no seu último filme xuntos A que non sabes quen vén cear esta noite?, trala que Tracy morreu. Hepburn gañou, por este filme, o seu segundo Óscar; moitos din que non llelo concederon a Hepburn pola súa interpretación -considerada magnífica, por outra banda- senón como agradecemento por coidar tantos anos de Tracy. Hepburn nunca viu a montaxe final do filme polos recordos dolorosos que lle traía. Nese filme a súa sobriña Katharine Houghton, fixo o papel da súa filla.

En 1968 interpretou a Aliénor de Aquitania en The Lion in Winter e gañou o seu terceiro Oscar, compartido con Barbra Streisand por Funny Girl.

No ano 1969 Hepburn realizou un dos seus papeis máis recordados no teatro, o da protagonista de Coco, musical de grande éxito inspirado na vida da deseñadora de moda Coco Chanel.

Xa nos anos 70, Hepburn realizou papeis importantes en máis adaptacións á pantalla de clásicos teatrais, como o da Condesa Aurelia en The Madwoman of Chaillot de Jean Giradoux e o de Hecuba en The Trojan Women de Eurípides xunto a Irene Papas e Vannesa Redgrave. Interveu en A Delicate Balance con Paul Scofield e dirixida por Anthony Harvey e na obra de teatro filmada The Glass Menagerie.

En 1975 encarnou a Eula Goodnitgh en Rooster Cogburn, un filme do Oeste xunto a John Wayne e cun argumento que lembra o de The African Queen.

Realizou ademais algúns traballos para televisión, como Love among the Ruins, dirixida por George Cukor e con Laurence Olivier, pola que gañou un premio Emmy, ou The Corn Is Green. En 1981, Hepburn interveu na romántica On Golden Pond xunto a Henry Fonda e polo cal gañou o seu cuarto Óscar.

Os seus últimos papeis no cinema foron o de Grace Quigley, no que interpretou unha anciá que contrata un sicario, Nick Nolte, para matar os seus amigos que xa sofren alifates, e o da anciá tía Ginny na película de Warren Beatty, Love Affair. A partir de aí Hepburn realizou pequenas películas para televisión que a mantiveron en activo pero unha vez o seu estado de saúde se agravou retirouse a Connecticut.

 Vida privada 
Casada con Ludlow Ogden Smith, divorciouse del na década dos 30 e mantivo relacións con John Ford, que a dirixiu en María Estuardo, co seu axente Leland Hayward e co magnate Howard Hughes.

En 1942 coñeceu a Spencer Tracy, do que non se separou ata morte del en 1967. Hepburn e Tracy mantiveron esta duradeira relación sen casar, pois Tracy, que era católico, non quixo separarse nunca da súa esposa. Cando chamou á viúva Louise para dicirlle que poderían ser amigas, esta contestou “pensei que só era un rumor”. Hepburn non puido asistir ao enterro de Tracy.

Aínda que moitos dixeron que Hepburn padecía a enfermidade de Parkinson, ela sempre o negou dicindo que os tremores eran herdanza do seu avó, ao que tamén lle tremían as articulacións e a cabeza. Hepburn padeceu tamén un tumor no pescozo. Finou na súa casa de Old Saybrook, no estado de Connecticut o 29 de xuño de 2003.

Katharine Hepburn publicou a súa autobiografía no ano 1991 co título de Me: Stories of My Life. Hepburn xa publicara un libro coas súas experiencias na rodaxe de The African Queen.

 Filmografía 
miniatura|220px|dereita|Katharine Hepburn en The African Queen.
 A Bill of Divorcement (1932) como Sydney Farfield
 Christopher Strong (1933) como Lady Cynthia Carrington
 Morning Glory (1933) como Eva Lovelace
 Little Women (1933) como Jo March
 Spitfire  (1934) como Trigger Hicks
 The Little Minister (1934) como Bárbara
 Break of Hearts (1935) como Constance Dane Roberti
 Alice Adams (1935) como Alice Adams
 A grande aventura de Silvia (1936) como Sylvia Scarlett
 Mary of Scotland (1936) como María Estuardo, raíña de Escocia
 A Woman Rebels (1936) como Pamela Thistlewiste
 Quality Street  (1937) como Phoebe Throssel
 Damas do teatro (1937) como Terry Randall
 Domando a fera (1938) como Susan Vance
 Holiday (1938) como Linda Seton
 The Philadelphia Story (1940) como Tracy Samantha Lord
 Woman of the Year (1942) como Tess Harding
 Keeper of the Flame (1942) como Miss Christine Forrest
 Stage Door Canteen (1943) (cameo)
 Dragon Seed (1944) como Jade Tan
 Without Love (1945) como Jamie Rowan
 Undercurrent (1946) como Ann Hamilton
 The Sea of Grass (1947) como Lutie Cameron Brewton
 Song of Love  (1947) como Clara Wieck Schumann
 State of the Union (1948) como Mary Matthews
 Adam's Rib (1949) como Amanda Bonner
 The African Queen  (1951) como Miss Rose Sayer
 Pat and Mike (1952) como Patricia Pemberton
 Summertime  (1955) como Jane Hudson
 The Rainmaker (1956) como Lizzie Curry
 Saias de aceiro (1956) como Vinka Kovalenko
 Desk Set (1957) como Bunny Watson
 Suddenly, Last Summer  (1959) como Miss Violet Venable
 Long Day's Journey Into Night (1962) como Mary Tyrone
 A que non sabes quen vén cear esta noite? (1967) como Christina Drayton
 The Lion in Winter (1968) como Aliénor de Aquitania, raíña de Francia
 The Trojan Women (1971) como Hecuba
 A Delicate Balance (1974) como Agnes
 Rooster Cogburn  (1975) como Eula Goodnight
 Olly Olly Oxen Free (1978) como Miss Pudd
 On Golden Pond (1981) como Ethel Trayer
 Grace Quigley (1985) como Grace Quigley
 Laura Lansing Slept Here (1986) como Laura Lansing
 Love Affair (1994) como Tía Ginny

 Obras teatrais 
 1928
 The Czarina: Lady-In-Waiting
 The Cradle Snatchers: Flapper
 The Big Pond: Barbara
 These Days: Veronica Sims
 Holiday Understudy 1929
 Death Takes A Holiday: Grazia
 1930
 A Month In The Country: Katia
 The Admirable Crichton: Lady Agatha Lasenby
 The Romantic Young: Lady Amalia
 Romeo & Juliet: Kinswoman to the Capulets
 Art & Mrs Bottle: Judy Bottle
 1931
 The Animal Kingdom: Daisy Sage
 1932
 The Warrior's Husband: Antiope
 The Bride The Sun Shines On: Psyche Marbury
 1933
 The Lake: Stella Surrege
 1936
 Jane Eyre: Jane Eyre
 1939
 The Philadelphia Story: Tracy Samantha Lord
 1942
 Without Love: Jamie Coe Rowan
 1950
 As You Like It: Rosalind
 1952
 The Millionairess: Epifania
 1957
 The Merchant Of Venice: Portia
 Much Ado About Nothing: Beatrice
 1960
 Twelfth Night: Viola
 Antony & Cleopatra: Cleopatra
 1969
 Coco: Coco Chanel
 1976
 A Matter Of Gravity: Mrs Basil
 1981
 West Side Waltz Margaret'': Mary Elderdice

 Premios 
 Premios Oscar 
 Ano  Categoría  Película  Resultado1933Oscar á mellor actrizMorning GloryGañadora1935Oscar á mellor actrizAlice AdamsCandidata1940Oscar á mellor actrizThe Philadelphia Story Candidata1942Oscar á mellor actrizWoman of the YearCandidata1951Oscar á mellor actrizThe African Queen Candidata1955Oscar á mellor actrizSummertimeCandidata1956Oscar á mellor actrizThe RainmakerCandidata1959Oscar á mellor actrizSuddenly, Last SummerCandidata1962Oscar á mellor actrizLong Day's Journey Into NightCandidata1967Oscar á mellor actrizA que non sabes quen vén cear esta noite? Gañadora1968Oscar á mellor actrizThe Lion in WinterGañadora. Compartido con Barbra Streisand.1981Oscar á mellor actrizOn Golden PondGañadora
Hepburn só acudiu á gala dos oscar en 1974 para entregar o Premio Irving Thalberg ao seu amigo Lawrence Weingarten.

 Globos de Ouro 
 Ano  Categoría  Película  Resultado1952Globo de Ouro á mellor actriz - Comedia ou musicalPat and MikeCandidata1956Globo de Ouro á mellor actriz - DramaThe RainmakerCandidata1959Globo de Ouro á mellor actriz - DramaSuddenly, Last SummerCandidata1962Globo de Ouro á mellor actriz - DramaLong Day's Journey Into NightCandidata1967Globo de Ouro á mellor actriz - DramaA que non sabes quen vén cear esta noite?Candidata1968Globo de Ouro á mellor actriz - DramaThe Lion in WinterCandidata1981Globo de Ouro á mellor actriz - DramaOn Golden PondCandidata1992Globo de Ouro á mellor actriz en televisiónThe Man UpstairsCandidata

 BAFTA 
 Ano  Categoría  Película  Resultado1953Mellor actrizPat and MikeCandidata1956Mellor actrizSummertimeCandidata1958Mellor actrizThe RainmakerCandidata1967Mellor actrizA que non sabes quen vén cear esta noite?Gañadora1968Mellor actrizThe Lion in WinterGañadora1981Mellor actrizOn Golden PondGañadora

 Festival de Venecia 
 Ano  Categoría  Película  Resultado1934Premio á mellor actrizLittle Women Gañadora

 Festival de Cannes 
 Ano  Categoría  Película  Resultado1962Premio á mellor actrizLong Day's Journey Into NightGañadora

 Festival de Montreal 
 Ano  Categoría  Resultado1984Premio de Honra a toda unha vida dedicada ó cineGañadora

 Premios Tony 
 Ano  Categoría  Película  Resultado1969Premio á mellor actriz en musicalCocoCandidata1981Premio á mellor actriz dramáticaThe West Wide WaltzCandidata

 Premios Emmy 
 Ano  Categoría  Película  Resultado1973Premio á mellor actrizThe Glass MenagerieCandidata1975Premio á mellor actrizLove among the RuinsGañadora1979Premio á mellor actrizThe corn is greenCandidata1986Premio á mellor actrizMrs. Delafield Wants to Marry Candidata

 Premio dos Círculos de críticos de Nova York e Kansas City 
 Ano  Categoría  Película  Resultado1940Premio á mellor actriz (Chicago)The Philadelphia StoryGañadora1973Premio á mellor actriz (Kansas City)The Trojan WomenGañadora1981Premio á mellor actriz(Nova York)On Golden PondGañadora

 Laurel Golden Awards 
 Ano  Categoría  Película  Resultado1960Premio á mellor actrizSuddenly, Last SummerCandidata1968Premio á mellor actrizThe Lion in WinterGañadora

 Premios do Sindicato de Actores 
 Ano  Categoría  Película  Resultado1994Premio á mellor actrizOne ChristmasCandidata

 Notas 

 Véxase tamén 

 Ligazóns externas 
 Páxina dedicada a Katharine Hepburn 
 Páxina de fans , con numerosas fotos e textos sobre a actriz. 

Categoría:Actores de Connecticut
Categoría:Actores de cinema dos Estados Unidos de América
Categoría:Actores de teatro dos Estados Unidos de América
Categoría:Paseo da Fama de Hollywood
Categoría:Nados en Hartford, Connecticut
Categoría:Nados en 1907
Categoría:Finados en 2003
Categoría:Óscar á mellor actriz